《春词二首》
唐代·张琰

垂柳鸣黄鹂，关关若求友。春情不可耐，愁杀闺中妇。

日暮登高楼，谁怜小垂手。

昨日桃花飞，今朝梨花吐。春色能几时，那堪此愁绪。

荡子游不归，春来泪如雨。

作者简介：一作张瑛，误。女诗人。生平无考。《全唐诗》存张琰诗3首、断句4，其中《春词二首》出《又玄集》卷下、《才调集》卷一〇；《铜雀台》一首出《文苑英华》卷二〇四、《乐府诗集》卷三一；残句皆出《吟窗杂录》卷三〇。